NEUTROSOFICAREA 



Interviu Crenguţa Vişinescu - Florentin Smarandache 



Crenguţa Vişinescu: Vă preţuiţi mai mult ca matematician - inventator de concepte 
matematice, sau ca scriitor şi artist? 

Florentin Smarandache: Acord mai multă importanţă lucrărilor mele ştiinţifice. Literatura şi arta 
îmi ţin loc de relaxare şi de experiment. Literatura şi arta îmi complementează creaţia ştiinţifică. 

CV: Ştiu că aţi publicat 190 de cărţi, un număr record. Iar în 201 1 aţi fost nominalizat la Premiul 
Nobel în Literatură. Ce a însemnat acest lucru? 

FS: Nominalizarea Nobel m-a încurajat să- mi continui seria fotoiumalelor cultural-ştiinţifice, 
fiindcă literatura o cam abandonasem - preocupat în special cu cercetări de matematică aplicată, 
îmbinate cu fizică şi filozofie practică. Frecvent călătoresc, şi scriu ce văd, ce aud, despre ce 
citesc, cu cine mă întâlnesc (în special pe la conferinţe internaţionale şi evenimente culturale). 
Cam jumătate dintre cărţile publicate sunt de ştiinţă, iar cealaltă jumătate sunt de literatură şi 
artă. 





Iată coperta fotojurnalului călătoriei din America Centrală. 

CV: Ce credeţi că este mai important în secolul XXI? Frumuseţea, estetica matematicii şi 
aplicaţiile ei în domenii noi ale cunoaşterii (cum ar fi înţelegerea artei), sau aplicaţiile 
matematicii în ştiinţă şi tehnologie? 

FS: Frumuseţea femeii aş zice, şi aplicabilitatea (nu estetica) matematicii în ştiinţă şi tehnologie. 
De asemenea transdisciplinaritatea. Eu am introdus multispaţiul şi multistructura în câteva 
domenii. M-am gândit că Teoria Marei Unificări din fizică nu poate fi efectuată decât intr-un 
multispaţiu înzestrat cu o multistructură. 

CV: Consideraţi că există o limită a gândirii, să zicem logico-matematice, peste care inteligenţa 
artificială nu va putea niciodată să treacă? 

FS: Inteligenţa Artificială tinde asimptotic spre imitarea inteligenţei umane. 

Gândirea în general este infinită. Ştiinţa este infinită. Arta este infinită. Şi creaţia la fel. Mereu 
procedee noi, stiluri noi. Apoi combinări ale acestora. Şi tot aşa: noi descoperiri, noi invenţii. 

CV : Solomon Marcus spunea că „a fi poet înseamnă a fi în stare să vezi într-o frunză toate 



frunzele, într-un copac toţi copacii lumii”. Ce vede matematicianul într-o simplă şi banală cifră? 

FS: Depinde de matematician. Se poate vedea şi invers, sintetic: în toate frunzele la un loc, 
frunza esenţială; în toţi copacii la un loc, copacul esenţial. 

Eu am scris şi-un articol, intitulat “In Imperiul Numerelor”. Deci, într-o simplă cifră poţi vedea 
un spaţiu magic al tuturor cifrelor. 

CV: Care este componenta ludică din matematică - apropo de geometriile Smarandache şi 
structurile algebrice Smarandache ? 

FS: Combinatorica, un domeniu solid stabilit, este partea ludică a matematicii. Geometriile mele 
se bazează, aşa cum aţi intuit, pe combinarea de spaţii euclidiene şi neeuclidiene într-un spaţiu 
hibrid. 

Iar structurile algebrice, pe care le-am introdus, pe studierea de „insule” de structuri puternice 
incluse în structuri mai slabe; dar şi reciproc: structuri slabe incluse în structuri mai puternice. 
Apoi lanţuri de astfel de structuri incluse una în alta. 

CV: Aţi încercat să imprimaţi literaturii frumuseţea matematicii, sau mai degrabă invers? 

FS: Am încercat să introduc noi genuri literar-artistice, folosind procedee ştiinţifice. 

Iată cum le descrie Dr. Geo Stroe, Preşedintele Academiei DacoRomâne, în recomandarea pe 
care mi-a făcut-o: 

Noi tipuri de poezie cu formă fixă, precum: Distihul Paradoxist, Distihul Tautologic, 
Distihul Dualist, Terţianul Paradoxist, Terţianul Tautologic, Catrenul Paradoxist, 
Catrenul Tautologic, Poemul Fractal, Non-Poemele (1990) şi alte experimente poetice 
avangardiste dincolo de limitele poeziei în “Encyclopoetria (Totul este Poezie şi Nimic 
nu este Poezie)” (2006); 

Noi tipuri de povestire, precum: Povestirea Silogistică, Povestirea Circulară (“Poveste 
Infinită”, 1997); 

Noi tipuri de dramă, precum: Drama Neutrosofică, Drama Sofistică, Drama 
Combinatorică (o dramă ale cărei scene sunt permutate şi combinate în atât de multe 
moduri încât produc peste un miliard de miliarde de diferite drame! (“Upside-Down 
World” / “O lume întoarsă pe dos”, 1993); 

- şi Noi tipuri de genuri Science fiction în proză, precum: 

1) Science fiction de tehnologie informatică: “Inform Technology”, 2008]; 

2) Science fiction politică: “International Fonfoism (Manual of Therrory)”, 2008]; 

3) Science fiction militară: “The Art of antiWAR / paradoxistINSTRUCTION Notebooks 
of Captain Gook (or Kook)”, 2008; 



4) Science fiction de afaceri şi finanţe: “Reproduction’s disOrganization”, 2009; 




5) Science fiction psihologic: “Textbook of Psychunlogy (MAŞTER DECREE Thesis)”, 



2009; 



6) şi Science fiction educaţional: “Treatise of Parapedagogy (Ph D Dissentation)”, 2009. 

Şi experimente lingvistico-literare în volumele: “Florentin’s Lexicon” (2008), 

interpretând, în sens contrar, clişeele de limbă, omonimele etc.. [“Dacă ceva poate să o ia 
razna, pasează-1 altcuiva (Florenitn’s Laws / Legile lui Florentin)”; “Dictatorul a ridicat 
starea de urgenţă cu o macara (Florentin’s Cliches / Clişeele lui Florentin)”; “Trimite-mi 
un... e-male (Florentin’s Homonyms / Omonimele lui Florentin)”; etc.]. 

De asemenea, a realizat o combinaţie de poezie foarte scurtă, artă şi ştiinţă în volumele 
“Lyriphoto(n)s / At Mind’s Infinite Speed” // “Lirifotoni / La viteza infinită a minţii” 
(2009), and “Aph(l)orisms in Unistiches” (2008). 

Un alt experiment literar este cartea sa olografă (carte publicată cu scris de mână 
integral!): “oUTER-aRT, Voi. 5”, 2006: 

http://fs.gallup.unm.edU//Outer-Art5.pdf . 

Drama sa antidictatorială, “Ţara animalelor”, piesă fără cuvinte!, a fost reprezentată la 
Festivalul Internaţional al Teatrelor Studenţeşti, Casablanca (Morocco), 1-21 Septembrie, 
1995, a fost pusă în scenă de trei ori de către Teatrul Thespis (producător: Diogene V. 
Bihoi) şi a primit Premiul Special al Juriului; 

Aceste cărţi pot fi descărcate de pe site-ul: 

http://fs.gallup.unm.edU//eBooks-otherformats.htm . 

Iar invers, am încercat folosirea paradoxismului literar în ştiinţe. Paradoxismul este un current 
literar pe care l-am iniţiat prin anii 1980 în România, şi se bazează pe folosirea excesivă de 
procedee contradictorii (antiteze, antinomii, oximoroni, paradoxuri, etc.) în creaţia literară. 

Ei bine, inspirit din literatură am aplicat aceleaşi procedee paradoxiste în diverse domenii 
ştiinţifice la nivel internaţional: 

filozofie (neutrosofia, care-i o generalizare a dialecticii hegeliene); 

logici modeme (logica neutrosofică - o generalizare a logicii fuzzy intuiţioniste); 

teoria mulţimii (mulţimea neutrosofică - o generalizare a mulţimii fuzzy intuiţioniste); 

fuziunea informaţiei (vezi Teoria Dezert-Smarandache); 

fizică cuantică (vezi “nemateria”, paradoxurile cuantice Sorites); 



etc. 

CV: Nemateria este un concept definit şi sistematizat de dumneavoastră. Pe mine mă duce cu 
gândul la necuvintele lui Nichita Stănescu... Oare există în plan metafizic o astfel de legătură? 



FS: Nemateria este entitate fizică reală, spre deosebire de neparticula lui Howard Georgi care, 
deocamdată, este doar o speculaţie;aşteptăm să vedem ce zic experimentele. Exemple de 
nematerie: pionium, positronium, helium antiprotonic, protonium, muonium, etc. 

Nemateria este o stare între materie şi antimaterie. Necuvintele lui Nichita ar trebuie să fie 
noţiuni între cuvinte (-le potrivite ale lui Arghezi) şi anticuvinte (-le nepotrivite). 

Deci, nemateria este valabilă în fizică, în timp ce necuvintele sunt valabile în metafizică şi 
metaforică. 

CV: Lucraţi în prezent în cercetare la Universitatea de Tehnologie Guangdong, din oraşul 
Guangzhou, China. Descrieţi-ne activitatea dumneavoastră. 

FS: Am fost invitat să fac cercetare ştiinţifică în China pe durata întregii veri a anului 2012. 

Fiind obişnuit să locuiesc şi lucrez perioade lungi prin diverse ţări străine (Maroc, Turcia, Statele 
Unite, Franţa), am acceptat şi această ofertă ca o nouă „aventură ştiinţifică” - mai ales că-n China 
fusesem deja de două ori: în 2002 la Congresul Internaţional al Matematicienilor (în Beijing), şi 
în vacanţa de iarnă (decembrie 201 1 - ianuarie 2012) intr-un turneu ştiinţific la diverse 
universităţi şi institute de cercetări din Beijing, Xi’an, şi Shanghai. 

Cercetarea pe care o fac se referă la aplicarea Extenicii în rezolvarea problemelor conflictuale. 
Am fost sponsorizat de Universitatea de Tehnologie Guangdong. Lucrez împreună cu profesorii 
Cai Wen [se citeşte Ţai Uen\ - fondatorul Extenicii în anul 1983, Yang Chunyan - directoarea 
Institutului de Extenică şi Metode Inovative, şi Weihua Li. 




Weihua Li, Florentin Smarandache, Cai Wen, Yang Chunyan, o studentă; 




la Universitatea de Tehnologie Guangdong, din oraşul Guangzhou, China, 

în mai 2012 

Eram familiarizat cu idei filozofice antice chineze (Lao Tzu, San Tzu, Confucius) fiindcă 
studiasem „neutrosoficarea” Analectelor lui Confucius, Artei Războiului de Sun Tzu, sau Tao Te 
Ching de Lao Tzu [se citeşte Lao Ţi], şi I Ching ( Cartea Schimbărilor ) de Wen-wang. Prin 
neutrosoficare se înţelege o triplă henneneutică: interpretarea pozitivă, negativă, şi neutră a unei 
entităţi (o idee, o teorie). 

Studiem metode de transformare a unei probleme contradictorii (care nu poate fi rezolvată cu un 
aparat matematic) într-o problemă necontradictorie (care poate fi rezolvată matematic). 

UNMATTER Comhinauom. 

Lei 5 note by q - qutirk € /Up. Dom o. Top. Bottom. Strânge. 

and hy ti anttquark 6 tip". Down ", Top". Hutlom'. Strânge'. 

f fent e, for combinatiom ofn quarks and antiquarkr, n>2, 
prevatUng the coloriext, wt hait the follinvmg unmatter 
posstbillttes: 

■ tf n - 2, we have: qa (biquark - for example the mesnm and 
antimestom): 

• tf n - J. we li ave qqq. ana (tnquark for example the baryons 

and anlibaryonsl ; 

- tf n - 4. we have qqaa tletraquarkl: 

- fn = S. we have qqqqa. aaaaq (pentaquarkl; 

- if n ~ 6, we have qqqaaa, qqqqqq. aaaaaa (hexaqitarkl: 

• tf n ~ ~. we have qqqqqaa. qqaaaaa tseptiquarkl: 

• tf n = 8, we have qqqqaaaa. qqqqqqaa. qqitaaaaa ( octoquark I; 
• tf n - 9 , we hait qqqqqqqqq. qqqqqqoaa. qqqaaaaaa. aaaaaaaai 

(nonaquark); 

- rfn = 10. we hait qqqqqaaaaa, qqqqqqqqaa. qqaaaaaaaa 
(decaquark); 
ttc. 



The American Matematicul Society International Conference 
Introduction to Neutrosophic Physics: Unmatter & Unparticlc 
University of New Mexico, Mathematics & Sciences Department 
Gallup, New Mexico, USA, December 2-4, 201 1 



A avut loc şi o conferinţă electronică internaţională dedicată aplicabilităţii neutrosofiei in fizică. 

CV: Căderea teoriei relativităţii (susţinută de dumneavoastră din 1972) ar putea avea consecinţe 
majore asupra fizicii modeme, poate o va revoluţiona. Un nou domeniu va trebui explorat: fizica 
superluminală. Ce este fizica superluminală? 



LS: Lizica Superluminală (ori Supraluminală) se referă la studierea comportamentului legilor, 
teoriilor, şi noţiunilor fizice la viteze mai mari decât viteza luminii. Eu susţinusem ideea 
vitezelor superluminale de când învăţasem la liceu despre Teoria Relativităţii. Considerasem nu 
numai existenţa unor particule care în mişcare depăşesc viteza luminii, dar chiar şi faptul că 
lumina în sisteme de referinţă diferite are viteze diferite. Am publicat şi o carte în 1982, pe când 




funcţionam ca profesor de matematică în Maroc, emiţând o ipoteză superluminală (criticată, 
bineînţeles, de Enciclopedia de Fizică), şi-am dezvoltat o Teorie Absolută a Relativităţii, opusă 
celei a lui Einstein, prin care eliminam numeroasele paradoxuri relativiste - paradoxuri ce fac o 
teorie inconsistentă... 



Marinela Preoteasa 



editor 





Scriitoarea Marinela Preoteasa a editat o carte, „Românul care l-a contrazis pe Einstein”, în 
2012 . 

CV: în „spaţiul” infinitului, partea e uneori tot atât de bogată ca şi întregul. Acest raţionament 
ne poate face să suportam mai uşor ideea de singurătate, ideea de moarte? 

FS: Partea poate fi şi mai bogată ca întregul. Prin asamblarea ei în întreg, partea se 
uniformizează (dezindividualizează). 

Viaţa este un punct luminos pe spirala timpului, iar moartea poate fi privită ca o proiecţie în 
infinit. 

Nu trăim singuri, ci cu noi înşine. Oamenii fără pasiuni sunt oameni goi... Dacă avem preocupări, 
ne putem fi suficienţi nouă înşine. 




